Istun vanhassa Fordissa. Tämä on vuosimallia 1931.
Kuvitelkaa, auto on 90 vuotta vanha!
Haen kyytiin Åke Samuelssonin.
Hän toimii Göteborgin helluntaiseurakunnissa.
Hänen elämänsä alku oli uskomattoman risaista.
Poimin hänet kyytiin, niin saamme kuulla hänen kertomuksensa.
Tässä ohjelmassa pääset matkalle ihmisten elämään.
Vien vieraamme ajelulle jännittävällä autolla.
Mikä on ollut hänen elämänsä käännekohta?
Olen Peter Åkvist, ja katsot Etupenkillä-ohjelmaa.
ETUPENKILLÄ
Åke, tervetuloa Etupenkille! - Kiitos.
Tämä on vanha Ford vm 1931. - Oi, tällainen olisi mukava saada.
Milloin olet syntynyt? - 1945. - Eli auto on vanhempi kuin sinä.
Tämä auto on 90 vuotta vanha. Se on A-Ford vm 1931.
Se on Two door -malli, mutta siinä on myös takaovi.
On kiehtovaa, että näin vanha auto oikeasti toimii.
Siinä on kaikki mahdolliset varusteet.
Sivuventtiilimoottori on nelisylinterinen, tehoa on 45 hv.
Tämä malli korvasi T-Fordin.
Uraauurtavaa siinä on sähköinen starttimoottori, -
kytkin ja mekaaniset rumpujarrut.
Jopa suuntavilkku, nopeusmittari ja bensiinimittari.
Sillä pääsee mukavaa 60―70 km tuntinopeutta.
Olet Billdalin helluntaiseurakunnassa pastorina ja myös vanhemmistossa.
Kyllä. - Mutta et ole ollut uskossa koko ikääsi? - En.
Taisin olla 33-vuotias, kun tulin uskoon. - Selvä.
Olen Åke Samuelsson. Asuin lapsuuteni Göteborgin Majornassa.
Isäni kuoli, kun olin nelivuotias. En muista hänestä oikeastaan mitään.
Äiti yritti hoitaa minua hellästi, kuten kaikki äidit tekevät.
Hän kuitenkin ryyppäsi paljon. Tunsin itseni hylätyksi.
Hän toi miehiä kotiin, ja jouduin nukkumaan keittiössä.
Tunsin itseni hylätyksi ja loukatuksi.
Vuodet kuluivat, ja tulin 15-16 vuoden ikään.
Aloin vähitellen juoda olutta.
Aloin käyttää hasista ja kokaiinia eli yhä vahvempia aineita.
Imppasin... Kokeilin lähes kaikkia aineita.
Asiat menivät niin pitkälle, että sain kolmivuotisen sairauseläkkeen.
Kun olisi pitänyt anoa jatkoa, en jaksanut, olin niin maassa.
Mietin, mitä varten oikein elän. Mihin pyrin? Mikä on tulevaisuuteni?
Tunsin, että kaipasin jotain enemmän. Suorastaan itkin.
Minkä ikäinen olit silloin? - Noin 19. Ja olit sairauseläkkeellä? - Olin.
Olit niin huumekoukussa? - Lääkärien mukaan minua ei voinut auttaa.
He olivat luopuneet toivosta? - Kyllä, täysin.
Uskoin, että kunhan löydän oikean naisen, -
saan sen mitä kaipaan. - Sekään ei auttanut? - Ei yhtään.
Oli kihloissakin tovin, mutta ei sekään auttanut.
En pystynyt jättämään huumeita. - Olit joutunut jo liian syvälle?
Olin niin pahasti huumekoukussa.
Kai minun piti vajota tarpeeksi syvälle...
Oleskelin puolitoista vuotta eräässä puistossa Majornassa.
Uskovat lauloivat siellä keskiviikko- ja sunnuntai-iltaisin.
Jumala oli sanonut eräälle naiselle, että puistossa liikkuu 25―30 narkkaria.
"Rukoile tuon pojan puolesta!" Jumala kehotti häntä minua osoittaen.
Äitini sisar oli palava kristitty, ainoa suvussamme.
Jumala oli puhunut väkevästi tädilleni ja kehottanut rukoilemaan puolestani.
Sehän oli mahtavaa, siis... - Kyllä, äitini sisar.
Eli oli joku, joka rukoili puolestasi. - Täti rukoili vuosikausia.
Oli kiehtovaa kuulla, että viikkoa ennen kuin tulin uskoon, -
täti oli soittanut äidilleni ja sanonut:
"Nyt voit rentoutua. Nyt on saatu läpimurto ja Åke tulee uskoon."
Tuo on valtavan tärkeää! Sinulla oli joku, joka rukoili puolestasi.
Meitä puiston narkkareita kutsuttiin kokouksiin kerta toisensa jälkeen.
Olin vastustellut ja mennyt jopa eteen ja skoolannut mikkiin.
Menin tilaisuuteen ja vedin puukon esiin kirkossa. En muista sitä lainkaan.
Tein yhtä ja toista pilvessä ollessani.
Mutta yhtenä iltana menin kirkkoon.
Olin monesti kysynyt itseltäni: Onko tällä jotain merkitystä minulle? Ei.
Mietin, etten voi kiistää noita asioita enkä puolustautua mitenkään.
Olin rehellinen ja menin sinne.
Polvistuin ja sanoin: "Jeesus, jos olet olemassa, auta minua, anna anteeksi.
En voi jatkaa näin. Kukaan lääkäri tai ihminen ei pysty auttamaan minua.
Pidä Sinä minusta huolta. Anna anteeksi syntini.
Silloin näin hohteen ja koko elämäni muuttui.
Itkin ja nauroin vuorotellen.
Kun tulin uskoon, Jumala sanoi minulle ensimmäiseksi:
"Haluan, että annat äidillesi anteeksi."
Puolustelin: "Tiedät, miten hän on kohdellut minua ja mitä hän on tehnyt."
Jumala sanoi: "En minä siitä puhunut. Haluan, että annat äidillesi anteeksi."
"Hyvä on, auta sitten minua, en pysty omin voimin antamaan anteeksi."
Pohdiskelin asiaa jonkin aikaa, kunnes tunsin olevani valmis.
Menin äidin luo, halasin häntä ja sanoin: "Annan sinulle anteeksi.
Voitko antaa anteeksi kaiken, mitä minä olen tehnyt?"
Se oli niin väkevää, että pian hänkin antautui ja otti Jeesuksen vastaan.
Sitten nostin Raamattua kädessäni ja sanoin Jumalalle:
"En halua uskoa taruja, vaan sen mitä tässä kirjassa sanotaan.
Haluan, että Sanasi tulee eläväksi ja näen lupaamiasi ihmeitä ja merkkejä."
Olen nähnyt valtavasti ihmeitä.
Sairaita on parantunut ja eheytynyt. Monet ovat tulleet uskoon.
Vierailin Göteborgin ja Ruotsin kouluissa yli 10 vuoden ajan.
Eräässä luokassa 17 oppilasta tuli uskoon samalla kertaa.
Haluan sanoa: suurinta on rakkaus.
Jumalan rakkaus voi muuttaa tämän maan ja jokaisen ihmisen elämän.
KOLME VIIMEISTÄ KYSYMYSTÄ
Teen kaikille vierailleni kolme kysymystä.
Pyydän sinua miettimään nyt sitä aikaa, -
kun olit viaton nuori poika, ennen kuin elämän vaikeudet alkoivat.
Jos voisit palata tuohon aikaan -
ja antaa itsellesi neuvon tulevaisuutta ajatellen, minkä neuvon antaisit?
Suhtaudu äärimmäisen varovasti kaikenlaisiin huumeisiin.
Etsi rakkautta. Rakkaus on kaikista suurinta. - Aivan.
Eli rakkautta huumeiden sijaan? - Kyllä. Jokainen kaipaa rakkautta.
Rakkautta minäkin lapsena kaipasin, vaikken sitä saanut.
Siksi juoksit eri naisten luona? - Täsmälleen.
Ja rakkaus on tietenkin Jeesus? - Aivan. Suurempaa rakkautta ei ole.
Mikään muu rakkaus ei tyydytä sisintä. - Tosi hienoa.
Sitten toinen kysymys.
Kun huumeiden käyttösi oli pahimmillaan ja jokapäiväistä -
ja lääkäritkin luopuivat toivosta, -
ympärilläsi oli kuitenkin ihmisiä, jotka välittivät sinusta. - Aivan.
Mikä on paras neuvosi tällaiselle ihmisille?
Jatka rukousta, jos rukoilet poikasi puolesta, -
miehesi tai vaimosi puolesta tai kenen puolesta sitten rukoiletkaan.
Älä luovuta! Herra tulee toimimaan.
Rukous on todella mahtavaa.
Jälkeenpäin ymmärsin, että rukous sai minut antautumaan. - Siinäs näit.
Jumala kuulee rukoukset. - Aamen! - Niin se on.
Vielä viimeinen kysymys.
Ehkä joku katsoja nyt tunnistaa itsensä sinun tarinastasi ja sanoo:
"Pystyn hyvin samastumaan Åkeen."
Katsoisitko suoraan kameraan ja antaisit hänelle parhaan neuvosi.
Haluan sanoa sinulle:
Vain Jeesus voi tyydyttää sydämesi sisimmän kaipauksen.
Huuda Jeesusta avuksesi ja sano:
"Jeesus, anna kaikki syntini anteeksi. Tule sisimpääni.
Anna syntini anteeksi. Paranna minut.
Tule elämäni Herraksi ja pidä minusta huolta tästä eteenpäin."
Silloin saat saman rakkauden, jonka minä sain kokea.
Saat rauhan ja ilon ja sisimmän tyydytyksen.
Tulet kokemaan, että sisimpäsi muuttuu.
"Jeesus, jos olet olemassa, tule elämääni, anna anteeksi, pidä huolta."
Huuda Jeesusta avuksesi: "Haluan saada Sinut elämääni.
Ota hallintaasi elämäni salaisimmatkin alueet.
Anna anteeksi syntini. Pidä minusta huolta. Tule elämäni Herraksi.
Haluan kokea rakkauttasi ja apuasi, kaikkea mitä haluat antaa.
Kiitos että tulet elämääni! Jeesuksen nimessä, aamen."
Jos rukoilet tämän pienen rukouksen, elämässäsi alkaa uusi aika.
On tärkeää oppia tuntemaan Jumala.
Jos sinulla ei ole Raamattua, annan sen sinulle (ruotsiksi).
Mene osoitteeseen HIMLENTV7.SE/JESUS
Ensi viikolla taas uusi, jännittävä vieras. Pysy kuulolla!
Voit tukea tämän ohjelman käännöstyötä:
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 8507 VASTAANOTTAJA: RISTIN TUKI RY
Suomennos: Aune Björkström